Quantum Physics | Mal, dis al...EkWasHier...
18 Sondag Des 2016
Posted by EkWasHier in Quantum Physics, Uncategorized
Jinne, soms voel dit asof ek in 'n parallel-wêreld ingestamp is…soms voel dit of ek nog moet aanpas by al die goed wat om my aangaan. Dis wanneer ek my kleed van aggressie wil aantrek om myself te beskerm, maar daardie kleed het gekrimp en nou het ek 'n ander kleed gevind…sommer 'n kleed waar ek net weg kan raak en soos Harry Potter tussen almal kan deurloop – onopgemerk, maar soos Harry se vriende sy voetspore sien, so sien my vriendinne myne en ruk my vinnig uit daardie kleed uit.
Soms wens ek, ek kan net my vlerke sprei en 'huis' toe vlieg…ek bekyk hierdie wêreld en wonder wat besig is om te gebeur. Miskien is ek té oplettend, want baie dinge het my al laat wonder…parallel met soveel ander dinge, dubbelsinnig dóg op ander maniere…
Dit voel asof dinge reeds vroeg in hierdie eeu al begin verander het…geen beheer nie, go with the flow – sê almal. Ek's nie verniet 'n Pisces nie, ek wil stroomopwaarts swem. Dit voel asof ek dalk soos 'n vlieg teen die muur sit en alles bekyk…moet soms vlieg voordat die vlieëplak my tref…en stilbly wat ek sien is die beste antwoord. (vlieg of de not)
My siening selfs oor die lewe het heelwat verander. My onderwysstyl het verander. Dae van baklei oor skrif, leer, dit-en-dat is verby…Einstein het eens op 'n tyd genoem dat skool hom gekortwiek het, dat onderwysers hom net voorberei het vir eksamen…dit het my baie laat dink…nou, met opstelle wil ek die Pikkewyne se verbeelding laat hardloop.
Was hy nie dalk reg nie? Hy was nooit goed in sport nie, en dit het hom as presteerder uitgeskakel. Plaas ons nie dalk te veel belangrikheid op sportprestering nie? Moet ons nie dalk die Pikkewyne se grysstoffies laat vermeerder deur verbeelding, ander tipe denkwyse en kreatiewe denke nie??? Wonder maar net…maak myself seker net moeg deur so te dink.
Herman Göring het weer gesê dat elke geleerde persoon 'n potensiële vyand is…snaaks hoe verskeie mense gedink het.
Ek dink my denkwyses is seker dit wat my weird, anders maak as die normale mens. Miskien was ek 'n filosoof in my vorige lewe. Plato, Socrates, Einstein ens. het elkeen met 'n eie denkpatroon na vore gekom…miskien was elkeen reg gewees. Maar die lewe gaan aan. Ek sal nooit iemand kan oortuig van enige denkwyse nie, en gaan ook nie eens probeer nie. Elke mens dink in alle geval hy/sy is reg en mag optree soos hy/sy wil…
Om alleen te wees, laat mens nogal baie dink, dit laat mens se gedagtes rondhardloop. Ek het klaar kwartaal een se beplanning en assessering gedoen, nou vaar ek die Internet binne en bespeur allerhande interessante onderwerpe; Rusland is 'n mooi land, sprokieswêreld in die winter, CERN wat die LHC teen die spoed van lig laat hardloop om te sien of hulle dark matter kan verander, Mandela-effek wat nou hoog in die mode is om na te vors, Hallmark Romantiese flieks (wat my soms bewoë laat, maar tog kyk ek dit), het die onlangse Harry Potter flieks saam met my kind gekyk.
Maandag gaan ek my gedagtes heeltemal wegruk van die Internet af, dan is dit ons en die plafon. Dit dop af, klaar die primer en egg-shell verf vir die stoom gekoop, en gaan die badkamer takel. Beplan ook om die mure te verf. Die keer nie allerhande kleure soos die vorige huis nie, maar die keer spierwit. Miskien weer 'n tikkie mint in my slaapkamer.
Stilsit kan ek net nie…dis dan dat hierdie kreatiewe gedagtes begin hardloop. Aldo en ekke sal seker bietjie skilder, maar dit sal seker binnekort wees. "Oppie Deck" se welkom skilderytjie is klaar, moet nog net die woorde skryf…
Besig bly is die beste antwoord…soos hul sê: Ledigheid is beslis die duiwel se oorkussing.
LEES SLEGS INDIEN QUANTUM FISIKA JOU INTERESSEER…
Terwyl ek so Google, spesifiek om te sien hoe werk dit om te Marble, kom ek af op die snaakste onderwerpe. Daar is Marbling vergete en ek begin die ander Quantum goed Google.
Ek luister nou na die 'Mandela-effect'. Dit is ongelooflik interessant. Dit handel oor hoe die mense sê dat hulle ewe skielik ouer voel, asof hulle oornag ouer geword het. Of hulle geheue ewe skielik hulle in die steek gelaat het. Die een vroutjie sê dat sy die een oggend wakker geword het en iets het binne haar gevoel of iets belangriks besig is om te gebeur. Sy sê dat sy uitermatig moeg gevoel het, en ongelooflik baie geslaap het. Die radio-hosts sê verder dat hulle dit eenvoudig nie kan verwoord nie.
Nou vra jy wat dit is: The "Mandela Effect" is what happens when someone has a clear memory of something that never happened in this reality.
Many of us — mostly total strangers — remember the exact same events with the exact same details. However, our memories are different from what's in history books, newspaper archives, and so on. This isn't a conspiracy, and we're not talking about "false memories." Many of us speculate that parallel realities exist, and we've been "sliding" between them without realizing it.
Volgens die radio-hosts is dit asof ons sommer sonnestelsels ver weg was, sommer vir paar sekondes en dan weer hier. Het julle al uitgezone en dan weer terug is…volgens hulle gaan ons deur periodes in ons lewens dat dit wel gebeur, dis asof maande verby gaan en daar's niks, dan netso voel ons asof ons weer weg verdwaal, verouder ens…volgens hulle het Mandela bewys dat ons 80 duisend ligjare aan beweeg het.
Dis baie deurmekaar vir my, dog maak dit sin. Dis 'n illusie dat die heelal nie beweeg nie, dog beweeg dit. Daar word vermoed dat daar 'shifts' plaasvind, volgens hulle vermoed hulle dat 2012 die eerste shift was, toe 2014 en 2015 wat radikaal was. Nou 2016 'n groot shift. Vir meeste mense is dit asof die genoemde jare baie erg in hul lewens was.
Volgens die mense is daar baie YouTube video's op van die Mandela Effect en uit die oogpunt van die Christendom. Dink ek sal Mnr. Google nader en begin Google…Sjoe, dis asof die Mandela Effect en Flat Earth ewe skielik You Tube oorheers. Wel, sal nou nie weet nie, al wat ek kan doen is om positief te bly. Volgens hulle is die reaksies van mense verskillend. Google dit veel eerder, dan sal dinge vir jou duidelike word.
Auguste Piccard word genoem, hy was die eerste man wat in 1931 die stratosfeer bereik het, sy seun Jacques, was die eerste man wat in 1960/1 die diepste plek in die see bereik het. (Buiten Nasa) Hy – Auguste Piccard – het genoem: the Earth appears flat with an upturned edge…baie interessant.
Dit is die dinge wat my vrae laat vra. Teorieë is slegs gestaaf op dinge wat mense dink. Waar is die konkrete bewyse? Die foto van die Aarde is sedert 1972 in gebruik, geen ander foto word ooit gewys nie, buiten 'images' wat mense skep. Miskien het die onderwysstelsel ons al so geindoktineer dat ons nie meer vrae vra nie, slegs net aanvaar en niks bevraagteken nie…Selfs Dr. Robert Lanza, 'n groot wetenskaplike, het bewys dat die siel aan beweeg na die dood en 'n ander vorm aanneem. Dit word alles onder Biocentrivisme – Quantum Theory Proves Consciousness Moves To Another Universe At Death – Biocentrivism. En verder het hierdie wetenskaplike en ander begin bewys dat die consciousness dalk nog deel is van multi-universes. Dit maak absoluut sin vir my.
Dan is daar ook 'n boek: Chronicles from the Future – Paul Amadues Dienach. Hy was vir 'n jaar in 'n koma en met sy NDE was hy gedurende daardie tyd in die toekoms – die jaar 1921 en wakker geword in 3906. Die Masons het hierdie boeke laat opkoop en vernietig en het die oorspronklike in hul biblioteek gehou. 'n Kopie is onlangs gevind en op internet vrygestel.